[pic] | EUROPA-KOMMISSIONEN |

Bruxelles, den 17.6.2010

KOM(2010) 315 endelig

FORSLAG TIL ÆNDRINGSBUDGET NR. 6 TIL DET ALMINDELIGE BUDGET FOR 2010

OVERSIGT OVER INDTÆGTER OG UDGIFTER EFTER SEKTION Sektion II — Det Europæiske Råd og Rådet Sektion III – Kommissionen Sektion X – Tjenesten for EU's Optræden Udadtil

FORSLAG TIL ÆNDRINGSBUDGET NR. 6 TIL DET ALMINDELIGE BUDGET FOR 2010

OVERSIGT OVER INDTÆGTER OG UDGIFTER EFTER SEKTION Sektion II — Det Europæiske Råd og Rådet Sektion III – Kommissionen Sektion X – T jenesten for EU's Optræden Udadtil

Under henvisning til:

- traktaten om Den Europæiske Union, særlig artikel 27,

- traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106A,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37,

- Europa-Kommissionens forslag af 24. marts 2010 om ændring af Rådets forordning nr. 1605/2002[2],

- Den Europæiske Unions almindelige budget for regnskabsåret 2010, der blev vedtaget den 17. december 2009,

- ændringsbudget 1/2010, der blev vedtaget den 19. maj 2010,

- forslag til ændringsbudget nr. 2/2010[3], 3/2010[4], 4/2010[5] og 5/2010[6]

forelægger Europa-Kommissionen hermed budgetmyndigheden et forslag til ændringsbudget nr. 6 til budgettet for 2010 ud fra nedenstående begrundelse.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne af oversigten over indtægter og udgifter efter sektion kan ses på EUR-Lex ( http://eur-lex.europa.eu/budget/www/index-en.htm ). En engelsk udgave af ændringerne af denne oversigt vedlægges til orientering som et budgetbilag.

1. BAGGRUND

1.1. En tjeneste for EU's optræden udadtil, som skal garantere et sikkert Europa i en verden i forandring

1.1.1. I traktaten om Den Europæiske Union (EU-traktaten) er det fastsat, at Unionens højtstående repræsentant for udenrigsanliggender og sikkerhedspolitik skal være formand for Rådet for Udenrigsanliggender, bidrage med sine forslag til udarbejdelsen af den fælles udenrigs- og sikkerhedspolitik (FUSP) og sikre gennemførelsen af de afgørelser, der vedtages af Det Europæiske Råd og Rådet. Den højtstående repræsentant repræsenterer EU i anliggender vedrørende FUSP, fører på EU's vegne den politiske dialog med tredjeparter og udtrykker EU's holdning i internationale organisationer og på internationale konferencer.

1.1.2. Den højtstående repræsentant bistås under udøvelsen af sit hverv af en tjeneste for EU's optræden udadtil (i det følgende benævnt "EU-Udenrigstjenesten"), som fastsat i EU-traktaten.

1.1.3. En effektiv EU-Udenrigstjeneste er af afgørende betydning for, at EU kan opfylde de strategiske mål, der er fastsat i Lissabon-traktaten, og den vil bidrage til styrkelsen af Unionens rolle på den internationale scene ved at gøre den mere synlig og sætte den i stand til at fremme sine interesser og værdier mere effektivt.

1.1.4. Den merværdi, som EU-Udenrigstjenesten kan give de komplekse udfordringer og trusler, EU står over for, ligger i dens mulighed for at kombinere de midler, der er til rådighed. Tjenesten kan trække på den værdifulde ekspertise, som Europa-Kommissionens tjenestegrene og Generalsekretariatet for Rådet (i det følgende benævnt "GSR") er i besiddelse af, og på EU-medlemsstaternes erfarne diplomatkorps.

1.1.5. Det er på denne baggrund, at Europa-Kommissionen fremlægger dette ændringsbudget som et teknisk forslag, der afspejler den højtstående repræsentants anmodninger og det forhold, at der over EU-budgettet i sidste kvartal 2010 skal ansættes diplomater fra EU's medlemsstater i EU-Udenrigstjenesten (midlertidigt ansatte), jf. udkastet til Rådets afgørelse.

1.2. En effektiv organisationsstruktur som led i en finanspolitisk konsolidering

1.2.1. I de retningslinjer, som Det Europæiske Råd fastlagde for oprettelsen af EU-Udenrigstjenesten den 29. og 30. oktober 2009, er der fastsat følgende (punkt 16):

"EU-Udenrigstjenesten … bør være autonom med hensyn til administrationsbudget og personaleforvaltning. EU-Udenrigstjenesten bør være omfattet af anvendelsesområdet for artikel 1 i finansforordningen."

Europa-Kommissionen har derfor forelagt lovgivningsmyndighedens to parter et forslag til revision af finansforordningen (KOM …) og vedtog den 9. juni 2010 forslaget til ændring af personalevedtægten (KOM(2010) 85). Dette forslag til ændringsbudget er tredje del af en række ændringer, som er nødvendige for at gennemføre Rådets afgørelse om oprettelse af EU-Udenrigstjenesten.

1.2.2. Den 25. marts 2010 fremlagde den højtstående repræsentant et udkast til Rådets afgørelse om, hvordan EU-Udenrigstjenesten skal tilrettelægges og fungere.

1.2.3. Oprettelsen af EU-Udenrigstjenesten skal bygge på principperne, omkostningseffektivitet, budgetneutralitet samt forsvarlig og effektiv forvaltning.

Der skal ved oprettelsen af EU-Udenrigstjenesten tages hensyn til den økonomiske krises virkninger for de offentlige finanser og behovet for finanspolitisk konsolidering, som indebærer selvregulering med hensyn til menneskelige ressourcer, herunder ansættelser og kontrakter.

1.2.4. Der skal ved oprettelsen af denne tjeneste anvendes overgangsforanstaltninger, og kapacitetsopbygningen skal ske gradvis. Med hensyn til forsvarlig og effektiv forvaltning skal unødig overlapning af opgaver, funktioner og ressourcer i forhold til andre strukturer undgås gennem udnyttelse af alle muligheder for rationalisering og strømlining.

1.2.5. Afdelinger og funktioner i de relevante tjenestegrene i GSR og Kommissionen skal derfor overføres til EU-Udenrigstjenesten. De er opført i bilaget til udkastet til Rådets afgørelse. De ansatte vil, når de overføres til EU-Udenrigstjenesten, blive indplaceret i den ansættelsesgruppe, der svarer til deres lønklasse.

1.2.6. Desuden vil der i EU-Udenrigstjenesten blive ansat diplomater fra medlemsstaterne (midlertidigt ansatte). Når EU-Udenrigstjenesten når op på fuld kapacitet i 2013, forventes ansatte fra medlemsstaterne at udgøre en tredjedel at EU-Udenrigstjenestens personale på AD-niveau.

1.2.7. EU-Udenrigstjenesten vil derfor starte i 2010 med en struktur, som ganske vist er i stand til at bistå den højtstående repræsentant med at udføre sine opgaver, men som også afspejler de nuværende begrænsninger med hensyn til administrationsudgifter (udgiftsområde 5) og tager hensyn til den finanspolitiske konsolidering.

1.3. Umiddelbare ekstra personalebehov for 2010

1.3.1. EU-Udenrigstjenesten skal være på plads snarest muligt. Overførslen af Kommissionens og GSR's tjenestegrene til EU-Udenrigstjenesten forventes at skabe synergier og effektivitetsgevinster i hovedkvartererne. Disse effektivitetsgevinster vil også blive anvendt til dækning af i hvert fald en del af EU-Udenrigstjenestens prioriterede behov og ekstraopgaver.

1.3.2. Der skal dog tages hensyn til de ekstraopgaver, som skyldes formandskabet for arbejdsgrupper og komiteer, der skal forberede arbejdet i Rådet for Udenrigsanliggender – dvs. opgaver, som hverken GSR's eller Kommissionens tjenestegrene udførte tidligere – og behovet for at forsyne EU-Udenrigstjenesten med stillinger til dens administrative og politiske organer.

Hovedkvartererne bør derfor styrkes gennem 20 nye AD-stillinger med henblik på oprettelse af nye overordnede stillinger, oprettelse af en lille juridisk tjeneste og dækning af supplerende opgaver i forbindelse med formandskabet for geografiske og tematiske arbejdsgrupper. Den højtstående repræsentants førsteprioritet vil være hurtig udnævnelse af den nye strukturs topledelse. Desuden anmodes der om bevillinger til 10 kontraktansatte til støtteopgaver i hovedkvartererne.

1.3.3. EU-delegationerne udgør en integrerende del af EU-Udenrigstjenesten. Siden den 1. januar 2010 har over 60 EU-delegationer overtaget det lokale formandskabs rolle, dvs. repræsentation, samordning og forhandlinger på EU's vegne. I sådanne tilfælde må de styrkes for at kunne udføre deres opgaver fuldt ud.

Der skal oprettes 80 nye AD-stillinger, som gradvis skal besættes i løbet af sidste kvartal 2010, for at opfylde EU-delegationernes mest presserende ekstra behov, der vurderes således:

- Styrkelse af delegationerne, hvor der ikke findes nogen politisk ekspert: ca. 40 nye AD-stillinger

- Styrkelse af de multilaterale delegationer: ca. 20 nye AD-stillinger

- Opgradering af regionaliserede delegationer og oprettelse af stillinger som vicedelegationsledere: ca. 20 nye AD-stillinger

- Tillægsbevillinger til 60 lokalt ansatte, det skal udføre de nødvendige støtteopgaver.

2. BUDGETPROCEDUREN FOR EU-UDENRIGSTJENESTEN

2.1. I artikel 12, stk. 5, i udkastet til Rådets afgørelse om, hvordan Tjenesten for EU's Optræden Udadtil skal tilrettelægges og fungere, er der fastsat følgende: " Senest en måned efter denne afgørelses ikrafttræden forelægger den højtstående repræsentant Kommissionen et overslag over EU-Udenrigstjenestens indtægter og udgifter, herunder en stillingsfortegnelse, således at den kan forelægge et forslag til ændringsbudget. "

2.2. Under normale omstændigheder skal et ændringsbudget om oprettelse af et nyt organ med en særskilt sektion i budgettet omfatte følgende:

- en stillingsfortegnelse

- bevillingerne til dækning af tjenestemændenes lønninger, infrastrukturomkostninger og andre driftsudgifter

- bevillingerne til andre personalekategorier (herunder lønninger, infrastrukturomkostninger og andre driftsudgifter

- andre administrationsudgifter (såsom it, sikkerhed, tjenesterejser osv.).

2.3. For at sikre EU-Udenrigstjenesten kan fungere autonomt, er det vigtigt, at dens budget fastlægges hurtigst muligt. Samtidig må det sikres, at dens aktiviteter kan fungere gnidningsløst og kontinuerligt.

2.4. De fleste af midlerne til EU-Udenrigstjenestens fremtidige drift skal overføres fra de institutioner (Kommissionen og Rådet), der hidtil har været ansvarlige for størstedelen af de opgaver, som i fremtiden skal udføres af EU-Udenrigstjenesten. Det betyder, at dette budgetforslag for EU-Udenrigstjenesten også ændrer disse institutioners budgetter.

Da der ikke findes noget fuldt operationelt budget og nogen administrativ kapacitet i EU-Udenrigstjenesten, bør dette forslag til ændringsbudget udarbejdes i nært samarbejde mellem de to berørte donorinstitutioner og den højtstående repræsentant.

2.5. EU-Udenrigstjenestens budget bør i princippet give et overblik over alle omkostninger i forbindelse med dens drift.

Det Europæiske Råd har dog anerkendt udfordringerne ved oprettelsen af den nye institution og konkluderede udtrykkeligt i punkt 27 i retningslinjerne fra oktober 2009: "der [vil] skulle anvendes overgangsordninger, og kapacitetsopbygningen vil skulle ske gradvis."

Følgende aspekter betragtes som de største vanskeligheder ved fastlæggelsen af et budget for EU-Udenrigstjenesten i 2010:

- I betragtning af behovet for at samle forskellige dele af de eksisterende administrationer i en ny særskilt administration, vil EU-Udenrigstjenesten ikke selv få kapacitet til at opfylde sine forpligtelser fra den første dag

- i den nuværende fase af EU-Udenrigstjenestens oprettelse er der endnu ikke noget fuldt overblik over arbejdsmetoderne og den endelige organisationsstruktur

- afviklingen og overførslen af kontraktlige og finansielle forpligtelser fra donorinstitutionerne til EU-Udenrigstjenesten er en følsom proces, der kræver nøje forberedelse og gennemførelse

- de bevillinger, der skal overføres, skal beregnes nøjagtigt i forhold til et bestemt tidspunkt, hvor det ændrede budget forventes at blive vedtaget. Hvis ændringsbudgettet vedtages på et andet tidspunkt, er der risiko for, at bevillingerne ikke vil være til rådighed på budgettet for den "rette" institution, der har behov for dem, især lønninger og alle former for kontraktlige forpligtelser

- overførsel af finansielle forpligtelser og midler i løbet af et igangværende regnskabsår og ikke ved regnskabsårets begyndelse er ud fra et regnskabssynspunkt en farlig operation.

Det kan derfor konkluderes, at der er en alvorlig og reel risiko for omfattende driftsforstyrrelser (bl.a. i forbindelse med udbetalingen af lønninger og andre forpligtelser) i hovedkvartererne og i delegationerne, som vil være skadelige for den nyoprettede EU-Udenrigstjenestes anseelse.

2.6. Den foreslåede løsning for 2010 består i et ændringsbudget, der bygger på en pragmatisk og forenklet tilgang i en overgangsperiode, som omfatter årets sidste kvartal, og som bør vedtages senest den 1. oktober 2010. Det foreslåede ændringsbudget afspejler følgende:

- Oprettelse af en særskilt budgetsektion og stillingsfortegnelse for EU-Udenrigstjenesten i overensstemmelse med Europa-Kommissionens forslag til ændring af finansforordningen

- de stillinger, der skal overføres fra Kommissionen og GSR, vil fortsat forekomme i stillingsfortegnelserne i de tilsvarende sektioner for de to donorinstitutioner, om end i særskilte kolonner, for at sikre kontinuitet i de administrative og kontraktlige forpligtelser indtil årets udgang. De stillinger, som er overført til EU-Udenrigstjenesten, vil bliver fjernet fra stillingsfortegnelserne for Kommissionen og GSR i 2011-budgettet (ændringsskrivelse, der fremlægges senere i år)

- en første tranche nye AD-stillinger for at klare de umiddelbare ekstraopgaver. Dette vil også bidrage til opfyldelse af forpligtelsen til i 2013 at lade en tredjedel af AD-personalet bestå af medlemsstaternes diplomatkorps

- alle bevillinger, herunder de ønskede tillægsbevillinger til nye stillinger i EU-Udenrigstjenesten, vil blive medtaget under de tilsvarende budgetposter for Kommissionen og GSR, hvilket indtil årets udgang vil sikre alle betalinger (lønninger, godtgørelser, husleje osv.) og tjenesteydelser (it, vedligeholdelse, kantiner osv.) for EU-Udenrigstjenestens fremtidige personale.

På denne måde kan den fortsatte drift i hovedkvartererne sikres indtil årets udgang.

Den højtstående repræsentant vil således kunne koncentrere sig om EU-Udenrigstjenestens interne organisation og ansættelsesprocedurer[7] og opbygge dens fulde administrative og finansielle forvaltningskapacitet, så EU-Udenrigstjenesten kan påtage sig det fulde ansvar og de administrative, finansielle og kontraktlige forpligtelser fra og med den 1. januar 2011.

2.7. Det er målet for regnskabsåret 2011, at EU-Udenrigstjenesten får sit eget fulde budget for 2011, herunder alle bevillinger. Dette vil kræve en ændringsskrivelse til budgetforslaget for 2011 i så god tid, at den kan integreres i den årlige budgetprocedure.

3. ÆNDRINGSBUDGETTET FOR EU-UDENRIGSTJENESTEN I 2010

3.1. Budgettets struktur

- Der oprettes en ny sektion X " Tjenesten for EU's Optræden Udadtil " i EU's budget

- Der oprettes en budgetstruktur til dækning af EU-Udenrigstjenestens administrationsudgifter. Strukturen bygger på den struktur, der anvendes af de øvrige institutioner (afsnit 1 personale , afsnit 2 driftsudgifter , afsnit 3 delegationer ).

3.2. Stillingsfortegnelse

De to donorinstitutioner har fastslået, hvor mange faste stillinger der er omfattet af overførslen af tjenestegrene som omhandlet i Rådets afgørelse: 1 114 stillinger overføres til EU-Udenrigstjenesten fra Kommissionens stillingsfortegnelse, og 411 stillinger (herunder 43 stillinger til EU-Udenrigstjenestens støttefunktioner) fra GSR's stillingsfortegnelse.

Desuden anmodes der om 100 nye stillinger til EU-Udenrigstjenesten (heraf 20 i hovedkontorerne og 80 i delegationerne - de sidstnævnte skal oprettes gradvis i løbet af sidste kvartal 2010, nemlig 50 % i oktober og 50 % i november). Nedenstående oversigtstabel viser fordelingen af stillingerne i EU-Udenrigstjenesten efter oprindelse og sondringen mellem hovedkvarterer og delegationer. Stillingerne i nedenstående tabel omfatter både stillinger, der skal overføres, og ledige stillinger.

Tabel 1: Faste stillinger, der overføres fra donorinstitutionerne, og nye stillinger, der oprettes i 2010

Kommissio-nen | Rådet | Nye stillinger | I alt |

Hovedkvarterer | 675 | 387 | 20 | 1 082 |

Delegationer | 439 | 24 | 80 | 543 |

I alt | 1 114 | 411 | 100 | 1 625 |

De reviderede stillingsfortegnelser er anført i budgetbilaget.

3.3. Andre menneskelige ressourcer (ikke omfattet af stillingsfortegnelsen)

Bevillinger vedrørende andre menneskelige ressourcer (udstationerede nationale eksperter, kontraktansatte, lokalt ansatte i delegationer), som skal overføres, men ikke er omfattet af stillingsfortegnelsen, finansieres fortsat i 2010 over donorinstitutionens budget.

Dette ændringsbudget omfatter anmodning om tillægsbevillinger til EU-Udenrigstjenesten svarende til 10 kontraktansatte i hovedkvartererne og 60 lokalt ansatte i delegationerne. Da der ikke er afsat bevillinger på EU-Udenrigstjenestens budget (jf. punkt 2.6), opføres de tilsvarende bevillinger på Kommissionens budgetsektion.

3.4. Andre administrationsudgifter

Der vil ikke blive overført nogen bevillinger til andre administrationsudgifter (husleje, tjesterejser, it mv.) fra donorinstitutionerne til EU-Udenrigstjenesten i 2010. De er omfattet af den relevante sektion vedrørende Kommissionen og GSR.

4. KONKLUSION:

Med henblik på oprettelsen af EU-Udenrigstjenesten foreslås det i dette ændringsbudget i overensstemmelse med Europa-Kommissionens forslag om ændring af finansforordningen, at der oprettes en ny sektion X (Tjenesten for EU's Optræden Udadtil), og at budgettets sektion II (Det Europæiske Råd og Rådet) og sektion III (Kommissionen) ændres tilsvarende, som fastsat i budgetbilaget.

Der oprettes en ny stillingsfortegnelse for EU-Udenrigstjenesten i sektion X. Den omfatter 411 stillinger, overført til EU-Udenrigstjenesten fra sektion II (Det Europæiske Råd og Rådet), og 1 114 stillinger, overført fra sektion III (Kommissionen). Den omfatter også yderligere 100 nye AD-stillinger til EU-Udenrigstjenesten, heraf 80 i delegationerne.

De ekstra udgifter er nødvendige til dækning af de 100 nye stillinger og tillægsbevillinger til yderligere 60 lokalt ansatte i delegationerne og 10 kontraktansatte i hovedkvartererne, som den højtstående repræsentant har anmodet om for at kunne udføre de ekstraopgaver, som traktaten har pålagt EU-Udenrigstjenesten. Disse ekstra stillinger vil allerede i 2010 bidrage til Rådets afgørelser om, at en tredjedel af EU-Udenrigstjenestens AD-personale i 2013 skal komme fra EU-medlemsstaternes diplomatkorps.

5. SAMMENFATTENDE OVERSIGT EFTER UDGIFTSOMRÅDER I DEN FINANSIELLE RAMME

Finansiel ramme Udgiftsområde/underudgiftsområde | Finansiel ramme 2010 | Budget 2010 (inkl. ÆB 1 og FÆB 2 til FÆB 5) | FÆB 6/2010 | Budget 2010 (inkl. ÆB 1 og FÆB 2 til FÆB 6) |

|CA |PA |CA |PA |CA |PA |CA |PA | | 1. BÆREDYGTIG VÆKST | | | | | | | | | | 1a. Konkurrenceevne for vækst og beskæftigelse |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Samhørighed for vækst og beskæftigelse |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | I alt | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Margen[8] | | |-194 445 345 | | | |-194 445 345 | | | 2. BESKYTTELSE OG FORVALTNING AF NATURRESSOURCER | | | | | | | | | | Heraf markedsrelaterede udgifter og direkte betalinger |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | I alt | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Margen | | |456 166 698 | | | |456 166 698 | | | 3. UNIONSBORGERSKAB, FRIHED, SIKKERHED OG RETLIGE ANLIGGENDER | | | | | | | | | | 3a. Frihed, sikkerhed og retlige anliggender |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Unionsborgerskab |668 000 000 | |668 000 000 |659 387 500 | | |668 000 000 |659 387 500 | | I alt | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Margen[9] | | |18 512 630 | | | |18 512 630 | | | 4. EU SOM GLOBAL PARTNER[10] |7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Margen | | | -18 300 000 | | | | -18 300 000 | | | 5. ADMINISTRATION[11] |7 882 000 000 | |7 908 983 423 |7 908 478 423 |9 521 362 |9 521 362 |7 918 504 785 |7 917 999 785 | | Margen | | | 53 016 577 | | | | 43 495 215 | | | I alt | 140 978 000 000 |134 289 000 000 |141 491 931 440 |122 956 928 088 | | |141 501 452 802 978 620 |122 966 449 450 | | Margen | | |528 250 560 |11 660 953 912 | | |518 729 198 |11 651 432 550 | |

[1] EFT L 248 af 16.9.2002, s. 1.

[2] KOM(2010) 85.

[3] KOM(2010) 108.

[4] KOM(2010) 149.

[5] KOM(2010) 169.

[6] KOM(2010) 320.

[7] Alle ansættelser indtil 1.1.2011 vil formelt ske i Kommissionens navn. Kommissionen vil dog uddelegere de relevante beføjelser som ansættelsesmyndighed til den højtstående repræsentant i hendes egenskab af næstformand for Kommissionen, så hun alene kontrollerer udvælgelsesproceduren.

[8] Den Europæiske Fond for Tilpasning til Globaliseringen (EGF) er ikke medtaget ved beregningen af margenen under udgiftsområde 1a (500 mio. EUR). 195 mio. EUR over loftet finansieres ved anvendelse af fleksibilitetsinstrumentet.

[9] Beløbet for Den Europæiske Unions Solidaritetsfond (EUSF) opføres ud over lofterne i de relevante udgiftsområder, som fastsat i den interinstitutionelle aftale af 17. maj 2006 (EUT C 139 af 14.6.2006).

[10] Ved beregningen af margenen for udgiftsområde 4 for 2010 medregnes ikke bevillingerne til nødhjælpsreserven (248,9 mio. EUR).

[11] Ved beregningen af margenen under loftet for udgiftsområde 5 er der taget hensyn til fodnote 1 i den finansielle ramme for 2007-2013 med et beløb på 80 mio. EUR for personalets indbetalinger til pensionsordningen.